  Анжелика Тихонова корреспондент Удмуртиысь нылкышноослэн командазы тупен-чапен шудонъя Россилэн чемпионатэзлэн призёрез луиз. Ӵошатсконъёс 6-12 куарусёнэ Анапаын ортчизы. Со сярысь Удмуртиысь спортъя дасяськонъя центрлэн «ВКонтакте» мерлыко вотэсысь бамаз ивортӥзы. Удмуртиысь нылкышноос куинетӥ инты басьтӥзы. Соосты Краснодар шаерысь но Башкириысь спортсменъёс азьпалтӥзы. Воргоронъёслэн командазы та ӵошатсконъёсын сизьыметӥ луиз.  Тодэ вайытом, кемалась ик ӧвӧл Удмуртиысь спортсменка барьеръёсын 100 метре бызьылонын росси первенствоын вормиз.  Тегъёс: Спорт Удмуртия 100ар  